Khairil Anwar

Dr. Drs. Khairil Anwar, M.Si. () adolah salah saurang akademisi Indonesia. Baliau adolah dosen Sastra Minangkabau di Fakultas Ilmu Budaya, Universitas Andalas. Baliau anak laki-laki dari pasangan Azwar dan Nelmi. Walaupun Khairil Anwar barasal dari keluarga petani, kasulik-an ekonomi indak mambuek Khairil Anwar patah samangek dan suruik dari cito-citonyo. Sebagai saorang nan barasal dari kaluarga petani, kasulitan ekonomi tantu di rasoan oleh Khairil Anwar. Dengan samangaik nan ado Khairil Anwar mangontrak kadai ketek dan sakaligus manjadi tampek tingga beliau nan baalamaik di Jl. Taman Siswa No. 14 Padang Baru Timur, dengan usaho nan itu saketek banyaknyo dapek mamanuhi kaparaluan salamo kuliah. Tahun 1990 Khairil Anwar barhasil manamaikan S-1 dengan manjadi lulusan terbaik di tingkek fakultas.

Sasudah mandapek gelar sarjana, bukan hal yang mudah bagi Khairil untuak mandapekan karajo nan sasuai kainginan. Salamo duo tahun Khairil pernah manjadi pagawai di perusahaan-perusahaan dan pernah juo manjadi panyuluah lapangan koperasi sambari mambantuak karakter. Sampai di tahun 1993 Khairil batamu jo Wasana nan pado saat itu manjabat sabagai Ketua Jurusan Sastra Minangkabau. Wasana mangajak khairil untuak mangaja di Sastra Minangkabau sabagai dosen luar biasa dengan honor sebanyak 45.000,00 dan balanjuik sampai tahun 1997 akhir.

Riwayaik Pandidikan 
Khairil Anwar partamo kali manampuah pandidikan dasar di  SDN 1 Cingkariang, Bukiktinggi, kamudian lanjuik ka  SMP di Standar Padang Lua, Agam, dan manaruihan  pendidikan ka SMAN 1 Bukiktinggi. Satamaik SMA baliau malanjuikan S-1 jurusan Sastra Minangkabau UNAND sabagai angkatan kaduo dari jurusan tasabuik. Baliau manamatkan penelitian S-2 dan S-3 yang disertasi penelitiannyo tentang sastra lisan bagurau.

Rujuakan 
Tokoh Minangkabau